BSC-LT/ACAData huggingface dataset:
[ca] Campanya publicitària per a la marca CYCLO que engloba dos àmbits. A nivell teòric: estudi de mercat, anàlisi del públic objectiu, anàlisi de la marca i de la seva competencia. A nivell pràctic: realització d'una nova imatge de marca i creació d'una campanya amb l'objectiu de posicionar a la marca com top of mind en el sector de la higiene menstrual sostenible.

[en] Advertising campaign for the CYCLO brand that includes two areas. At a theoretical level: market study, analysis of the target audience, analysis of the brand and its competence. At a practical level: creation of a new brand image and a campaign with the aim of positioning the brand as a top of mind in the sustainable menstrual hygiene market.
[ca] La capacitació professional del professorat d'Educació Infantil al camp de l'educació literària comporta la interiorització d'hàbits lectors. Així, en el marc de la matèria Literatura Infantil i Dramatització (Universitat de Santiago de Compostel·la), es va dur a terme un projecte per al foment de la lectura amb 91 docents en formació durant el curs 2021-2022. Va consistir en la programació d'un club de lectura amb seleccions d'obres vinculades amb el contingut teòric i escollides segons criteris específics com la qualitat estètica i literària, que es va complementar amb la realització d'un bloc de recomanacions literàries i propostes educatives creades per i per a docents anomenat com a "Petiscando libros". Els qüestionaris d'avaluació confirmen la millora de la relació de l'alumnat amb la lectura sobre la base del treball realitzat i una percepció molt positiva de la contribució de l'experiència en la seva formació com a docents.

[en] The professional training of Early Childhood Education teachers in the field of literary education involves the internalisation of reading habits. Thus, within the framework of the subject Children's Literature and Dramatisation (University of Santiago de Compostela), a project for the promotion of reading was carried out with 91 trainee teachers during the 2021-2022 academic year. It consisted of programming a reading club with selections of works linked to the theoretical content and chosen on the basis of specific criteria such as aesthetic and literary quality, which was complemented with the creation of a blog of literary recommendations and educational proposals created by and for teachers called "Petiscando libros". The evaluation questionnaires confirm the improvement in the pupils' relationship with reading based on the work carried out and a very positive perception of the contribution of the experience to their training as teachers.
[ca] El desenvolupament econòmic, social i cultural de qualsevol país està cada vegada més lligat al seu potencial per atreure empreses, inversions, talent, institucions internacionals, visitants, grans esdeveniments, etc., de manera que, en l'actualitat, resulta essencial establir un sistema de mesurament i anàlisi del seu posicionament i del seu valor de marca, que ajudi els gestors públics i privats en la presa de decisions estratègiques. El principal objectiu d'aquesta investigació és avaluar, a partir d'una reformulació del model NBEQ (Dinnie, 2008) i el disseny d'una enquesta ad hoc, la imatge que de Suècia posseeixen els joves catalans.

[en] The economic, social and cultural development of any country is increasingly linked to its potential to attract companies, investments, talent, international institutions, visitors, major events, etc., so that, nowadays, it is essential to establish a system of measurement and analysis of its positioning and brand value, which helps public and private managers making strategic decisions. The main objective of this research is to evaluate, from a reformulation of the NBEQ's model (Dinnie, 2008) and the design of an specific survey, the image that young Catalan individuals have of Sweden.
[ca] L'estudi té com a objectiu proporcionar informació actual sobre bilingüisme i dislèxia per demostrar que la seva coexistència és positiva. A través de la lectura d'articles científics que aborden lingüística i neurobiologia, aquest TFG pretén investigar com es produeixen el bilingüisme i la dislèxia simultàniament i com la seva superposició pot ser positiva. La tesi mostra que el bilingüisme és favorable per a les persones amb dislèxia, ja que afavoreix el desenvolupament de les seves capacitats morfològiques, fonològiques i metalingüístiques, tot gràcies a les transferències interlingüístiques.

[en] This study aimed to provide state-of-the-art information on bilingualism and dyslexia to present how they coexist positively. Through reading different scientific articles addressing linguistics and neurobiology, this paper seeks to investigate how bilingualism and dyslexia co-occur and how their overlap can be positive. The thesis shows that bilingualism favours people with dyslexia as it further develops their morphological, phonological, and metalinguistic abilities-all thanks to cross-linguistic transfers.
[ca] La massa d'aigua de la Vall Baixa i Delta del Llobregat es troba en un estat deficient degut a la contaminació d'origen agrícola/industrial i la intrusió salina. L'estat d'aquesta massa d'aigua está ben documentada des de la creació d'una comunitat d'usuaris el 1981. No obstant, no han rebut la mateixa atenció les operacions i els processos de presa de decisions de les empreses d'aigua. Aquest estudi fa ús d'una revisió bibliogràfica i tres entrevistes semiestructurades amb representants de tres empreses per comparar els models de gestió públic, privat i publicoprivat pel que fa a la seva alineació amb els objectius ambientals de l'Agència Catalana de l'Aigua. S'ha trobat que les operacions de regeneració recauen desproporcionadament sobre l'empresa publico-privada, que l'expansió del transport públic dificulta la consecució d'un règim de captacions sostenible, i que la curta durada dels contractes de concessió pot descoratjar el sector privat d'efectuar accions de regeneració.

[en] The Vall Baixa and Delta del Llobregat water mass is currently being chemically contaminated and depleted as a result of agricultural and industrial activity, as well as saline intrusion. The deteriorating conditions of this water mass have been well documented since 1981, when a water users' community was created. Yet the actions and decision-making processes of water companies have received scant attention. This study provides a bibliographic review and summarizes three semi-structured interviews with representatives of three water companies in order to compare public, private and public-private groundwater management in terms of their alignment with the environmental objectives of the Catalan Water Agency. Findings of this study suggest that aquifer regeneration efforts disproportionately fall on the public-private company; that the expansion of public transportation hinders the achievement of a sustainable water extraction regime; and that the short duration of concession contracts may discourage private companies from implementing regeneration projects.
[ca] Exposició amb exemplars d'El Quixot fruit de la donació de Francisco Rico, professor emèrit, membre de la Real Academia Española i un dels principals quixotistes a nivell mundial. L'acte d'inauguració va tenir lloc el 9 de novembre de 2015 a la sala d'exposicions de la UAB (Biblioteca de Comunicació i Hemeroteca General). A més de Rico, hi van intervenir l'escriptor Eduardo Mendoza i va oferir una actuació musical Jordi Savall. La mostra, que es va poder veure fins al 16 de desembre, va ser organitzada pel Servei de Biblioteques de la UAB i Cultura en Viu i va ser comissari Rafael Ramos, professor de literatura espanyola de la UdG

[en] Exhibition showcasing copies of Don Quixote from the donation made by professor Francisco Rico, who was member of the Royal Spanish Academy, and one of the world's leading scholars on the novel. The inauguration took place on 9 November 2015 in the exhibition hall of the UAB (Communication Library and General Newspaper Archive). Alongside Rico, writer Eduardo Mendoza spoke, and there was a musical performance by Jordi Savall. The exhibition, which ran until 16 December, was organised by the UAB Library Service and Cultura en Viu, with Rafael Ramos, professor of Spanish literature at the University of Girona, serving as curator.
[ca] En temps de la II República espanyola (1931-1939), a Catalunya es van projectar algunes de les principals institucions de l'educació física i de l'esport que hi continuen presents. Aquesta institucionalització va venir esperonada per l'Acadèmia d'Educació Física de Catalunya (AEFC a partir d'ara), objecte d'aquest estudi. Descobrim, doncs, a partir de fonts documentals primàries i altres estudis paral·lels, la rellevància d'aquest organisme i la influència que va exercir per dotar els projectes de l'educació física i de l'esport catalans d'una representació democràtica, acadèmica, professional, científica i nacional. En la forçada conjuntura de la II República, l'AEFC va significar per al país una contribució professional i tècnica que anà més enllà de les rivalitats ideològiques i polítiques. Tot i el temps transcorregut, som de l'opinió que en l'actualitat una Nova Acadèmia d'Educació Física de Catalunya podria representar els interessos acadèmics i els d'una disciplina científica i pedagògica que avança en contínua crisi i transformació

[en] The Academy of Physical Education of Catalonia. An Attempt to Legitimise an Institutional and Doctrinal Space for Physical Education in the Second Republic. At the time of the Second Spanish Republic (1931-1939), some of the major institutions of physical education and sport still to be found today in Catalonia were founded. This institutionalisation was spurred by the Academy of Physical Education of Catalonia, the subject of this study. Based on primary document sources and other parallel studies, we examine the relevance of this body and its influence on providing Catalan physical education and sport projects with democratic, academic, professional, scientific and national representation. Under the forced circumstances of the Second Republic, the Academy of Physical Education of Catalonia meant a professional and technical contribution for the country that rose above ideological and political rivalries. Despite the time elapsed since then, we believe that today a New Academy of Physical Education of Catalonia could represent academic interests and the interests of a scientific and pedagogical discipline that is moving forward in continuous crisis and transformation
[ca] Durant tot el segle XIV, els monarques aragonesos es van envoltar d'argenters, mercaders i hàbils artesans per tal de guarir les seves corts amb obres d'art sumptuós que exhibissin el refinament i la riquesa adients a un casal nobiliari medieval. Jaume II (1267-1327) fou un rei especialment conscient del rol de les arts en la representació del poder reial, i durant el seu regnat va intensificar els encàrrecs d'objectes d'orfebreria, teixits luxosos i reformes arquitectòniques. El present article analitza les noces de Jaume amb la seva segona esposa, Maria de Xipre, celebrades a Girona l'any 1315. Aquesta cerimònia va esperonar les entrades i sortides d'objectes preciosos del tresor reial: rics teixits per engalanar la família reial, objectes d'orfebreria obsequiats al seguici xipriota de la nova reina, una corona d'or, una imatge d'argent de la Mare de Déu per afavorir la descendència de la parella... L'estudi de la documentació relativa al casament il·lustra com aquests esdeveniments cortesans estimulen la circulació d'obres d'art, que són posades al servei de les jerarquies medievals per expressar la seva magnificència i solidificar el seu poder en els inicis de l'art gòtic a Catalunya.

[en] Throughout the 14th century, the Aragonese monarchs surrounded themselves with silversmiths, merchants and skilled craftsmen in order to decorate their courts with sumptuous works of art that exhibited the refinement and wealth suited to a medieval noble house. James II (1267-1327) was a king especially aware of the role of the arts in the representation of royal power, and during his reign he intensified commissions for metalwork objects, luxurious fabrics and architectural reforms. The present article analyses the wedding of James with his second wife, Mary of Cyprus, celebrated in Girona in 1315. This ceremony spurred the entry and exit of precious items of the royal treasury: rich fabrics to embellish the royal family, metalwork objects presented to the Cypriot entourage of the new queen, a golden crown, a silver image of the Virgin to promote the couple's offspring… The study of the documentation regarding wedding illustrates how these courtly events stimulate the circulation of works of art, which are put at the service of medieval hierarchies to express their magnificence and solidify their power in the beginnings of Gothic art in Catalonia.
[ca] Amb el transcurs dels anys ha anat sorgint la necessitat de fer ús de la reconstrucció 3D (passar elements del món real a un entorn digital). Podem veure com en diferents àmbits es fa ús de la reconstrucció 3D. Per exemple, a la indústria dels videojocs per crear mons virtuals més realistes, al cinema per perfeccionar el CGI (Computer Generated Imagery), a la medicina per a la generació de pròtesis o al sector automobilístic per integrar tecnologies d'autoconducció. Amb l'avenç de la tecnologia, les tècniques de reconstrucció 3D han evolucionat. Un dels fins d'aquest estudi és veure les diferents alternatives que tenim actualment a la nostra disposició. En aquest treball es realitzaran diferents implementacions, entre les quals tenim l'ús d'una càmera estereoscòpica Intel Realsense D435, una simple implementació de visió estèreo amb la llibreria OpenCV i també implementacions més complexes de fotogrametria amb mètodes més clàssics SfM (Structure from Motion) i mètodes més innovadors com lús daprenentatge computacional NeRF (Neural Radiance Fields).

[en] Over the years, there has been an increase in the need to make use of 3D reconstruction. Transferring elements from the real world to digital environments is starting to become essential in various different fields. For instance, creating more realistic virtual worlds in the video game industry, perfecting CGI (Computer Generated Imagery) for the cinematic world, generating better quality prosthetics in the medical field, or even integrating self-driving vehicles with new technology in the automotive industry. With the advancement of technology, 3D reconstruction techniques have been evolving. One of the purposes of this study is to see the different alternatives that society currently has at disposal. In this work different implementations will be performed, among them we have the use of a stereoscopic camera Intel Realsense D435, a simple implementation of stereo vision with the OpenCV library and also more complex implementations of photogrammetry with more classical methods SfM (Structure from Motion) and more innovative methods such as the use of computational learning NeRF (Neural Radiance Fields).
[ca] Aquesta investigació es basa en la anàlisi del tractament informatiu de tres mitjans de comunicació amb línies ideològiques divergents, ABC News, CNN News y Fox News, els tres dies posteriors als homicidis de Michael Brown i Philando Castile a mans de policies, el 2014 i el 2016 respectivament. L'objectiu de l'estudi es determinar si els mitjans reprodueixen un discurs racista, així com explorar la progressió de la cobertura dels mitjans de comunicació en notícies amb un fort component racial per revelar si (i com) ha canviat la manera de narrar aquest tipus d'esdeveniments en els últims anys.

[en] This research is based on the analysis of the informative treatment in three media with divergent ideological lines, ABC News, CNN News and Fox News, the three days after the murders of Michael Brown and Philando Castile by police in 2014 and 2016 respectively. The aim of the study is to determine whether the media reproduces a racist discourse, as well as to explore the progression of media coverage in news with a strong racial component to reveal whether (and how) has changed the way of narrating such events in recent years.
[ca] Les Fonts és un barri marcat per la segregació territorial i poblacional. Amb més de cent anys de vida i amb unes característiques tan singulars, mai ningú ha recollit la seva història en cap publicació. Les Fonts: la història d'un barri amb ànima de poble neix amb la intenció de realçar el valor patrimonial i històric del petit nucli vallesà i difondre la seva història per tot el territori.

[en] Les Fonts is a neighbourhood marked by territorial and population segregation. With more than a hundred years of life and with such unique characteristics, no one has ever recorded its history in any publication. Les Fonts: the history of a neighbourhood with the soul of a village was created to highlight the heritage and historical value of this small town in the Vallès region and disseminate its history throughout the territory.
[ca] Aquest treball té com a objectiu dissenyar una eina que permeti recollir de manera ràpida i senzilla les afectacions derivades d'un tall de carrer a la ciutat de Granollers. Per fer-ho, s'ha utilitzat el programa QGIS amb llenguatge de programació Python. El resultat ha estat un plugin format per tres botons visibles des de la barra d'eines de QGIS. Quan s'executa el plugin s'obtenen les capes amb les afectacions i un informe amb les dades d'aquestes afectacions. El complement també permet calcular una ruta alternativa al tram de carrer tallat.

[en] The objective of this work is to design a tool that allows to quickly and easily collect the damages derived from a street cut in the city of Granollers. For this, the QGIS program has been used with the Python programming language. The result has been a plugin consisting of three buttons visible from the QGIS toolbar. When the plugin is run, the layers with the effects and a report with the data of these effects are obtained. The plug-in also allows you to calculate an alternative route to the section of cut street.
[ca] The Awakening (1899), de Kate Chopin, és considerada una novel·la controvertida que es troba en debat actualment. Mentre que diversos autors la llegeixen des del feminisme i la consideren un exemple del concepte de self-reliance (autosuficiència) d'Emerson, altres identifiquen comportaments problemàtics a la protagonista que emfatitzen la seva incapacitat per ser independent. Considerant ambdues perspectives, es pretén analitzar la raó per la qual, a diferència d'altres personatges de la literatura nord-americana, Edna Pontellier és incapaç d'assolir la seva autosuficiència i finalment decideix suïcidar-se, argumentant que és degut a les tendències solipsistes i opressives inherents a la seva posició socioeconòmica privilegiada.

[en] Kate Chopin's The Awakening (1899) has always been considered a controversial novel, and its interpretation remains debatable nowadays. Whereas several authors read it from a feminist viewpoint and regard it as an instance of Emerson's self-reliance, others identify problematic behaviors in the protagonist that emphasize her failure to become independent. Therefore, considering both perspectives and Edna's final decision to commit suicide, the present study aims to analyze the reason why, unlike other characters in American literature, she is unable to become self-reliant, arguing that it is due to the solipsistic and oppressive tendencies inherent in her privileged socioeconomic position.
[ca] En ocasió de la recent edició crítica en anglès de Peter Fenves i Julia Ng (2021) de l'assaig clàssic de Walter Benjamin Zur Kritik der Gewalt de 1921, en aquest treball fem una anàlisi detallada del concepte d'ambigüitat (Zweideutigkeit) que Benjamin utilitza en aquest escrit. Vam mostrar, en primer lloc, que aquest concepte té la funció d'operar com a condició "demoníaca" (dämonisch) de possibilitat de la intrusió del dret en tots els aspectes de la vida dels ciutadans. Prenem la noció d'intrusió com a possible traducció de l'expressió anglesa encroachment, encunyada per Peter Fenves per retre compte d'aquest important, encara que no gaire estudiat, punt a l'interior del text de la crítica de la violència de Benjamin. En un segon moment, seguim el rastre dels usos de la noció d'ambigüitat en el text benjaminià per afirmar, ara amb Jacques Derrida, que aquesta noció no sols té un caire negatiu -condició de la subjecció que produeix la violència jurídica-, sinó, a més, un de productiu: associat a la idea derridiana d'iterabilitat, permet assenyalar que l'ambigüitat és una estructura del dret mateix i, com a tal, constitueix el seu principi intern de ruïna -i conté així la promesa de la seva pròpia superació. Concloem que l'ambigüitat és, així, crucial en els escrits primerencs de Benjamin, perquè no sols és tema del seu pensament, sinó que a més és part de la seva pròpia textualitat.

[en] On the occasion of Peter Fenves and Julia Ng's recent English critical edition of Walter Benjamin's classic essay Toward the Critique of Violence (2021), in the following paper we carry out a detailed analysis of the concept of 'ambiguity' (Zweideutigkeit) that Walter Benjamin uses in his 1921 text Zur Kritik der Gewalt. We show, first of all, that this concept has the function of operating as a "demonic" (dämonisch) condition of possibility for the encroachment of law into all aspects of citizens' lives. We take the notion of "encroachment" as coined by Peter Fenves to account for this important, though not much studied, point within the text of Benjamin's critique of violence. We then identify the various uses of the notion of ambiguity in Benjam's text to state, in common with Jacques Derrida, that this notion not only has a negative aspect - a condition of the subjection that produces juridical violence - but also a productive one: associated with the Derridean idea of iterability, it allows us to show how ambiguity is the structure of law itself and so constitutes its internal principle of ruin - and thus contains the promise of its own overthrow. We conclude that ambiguity is thus pivotal in Benjamin's early writings, for it is not only the subject of his thought, but also part of his own textuality.
[ca] Encara que les obres acadèmiques insisteixen que el valor de la puntuació és principalment organitzatiu i només marginalment una codificació d'aspectes fonètics, en l'àmbit de l'estructura informativa trobem un exemple paradigmàtic de l'ús de la puntuació per codificar l'entonació. No obstant això, a diferència de les marques de la modalitat interrogativa, imperativa o exclamativa, la codificació del tema o el focus no té un signe específic, sinó que fa servir la coma, cosa que provoca confusions. En aquest article repasso les principals funcions informatives del català i les construccions que les codifiquen com a pas previ per entendre el paper de la puntuació en el seu marcatge ortogràfic. A partir d'aquesta descripció, avanço una proposta d'organització dels continguts a l'aula que faci més eficient no només la puntuació, sinó la comprensió global dels fenòmens implicats.

[en] Although academic works insist that the value of punctuation is primarily organizational and only marginally encodes phonetic aspects, in the field of informational structure we find a paradigmatic example of using punctuation to encode intonation. However, unlike interrogative, imperative, or exclamation marks, the coding of topic or focus does not have a specific sign, but uses a comma, which causes confusion. In this article I review the main informative functions of Catalan and the constructions that codify them as a previous step to understand the role of punctuation in its spelling. Based on this description, I make a proposal for the organization of content in the classroom that improves the efficiency not only of punctuation, but also of the global understanding of the phenomena involved.